
e. N STE: 
ẽDem Durchſauchtig. 
Alten Hochgebornen Puͤrſten vnd Bersnk 
GDerꝛn Georg Friedrichen / Marggraffen zu Bran⸗ Ze: 
denburg / in Preuſſen / zu Stettin / Pommern / der Caffuben und RR 
Wenden / auch in Schleſien zu Jegerndorff / vnd ꝛc. Hertzogen / 
Burggrafen zu Nuͤrnberg / vnd Fuͤrſten zn Ruͤgen / 7. 
Welcher den 26 Tag Aprilis / dieſes 160 3. Jahres / 


den 14 Tag Junij / zu Heilsbrun im Klo⸗ 
ſter zur Erden beſtettiget worden. 


Gehalten 


In Preuſſen / auff dem Schloß Kap] 

Ihrem Fuͤrſtlichen Gemahl vnd jungen Frewlein 
daſel bſt waren / den 14. Jung. 

Dem Wolgebornen / 


Vnd auch Geſtrengen / Gdlen / Ghren⸗ 
veſten / Hochachtbarn Herren / Albrecht / Freyherrn 
zu Rıtlig/ Lande Hoff me iſtern / Hang Jautern / Ober Burggrafen / 
j Georg Pudewilß / Ober Marſchalcken / vnd Chriſtoff Jappen / 


V Cantzlern / Verordenten Regenten des Hertzogthumbs 
Preuſſen / ꝛc. Meinen Gnedigen / Hochguͤnſtigen / 
vnd Gebietenden Herren. 


Gnade / Friede vnd Heil / durch Chriſtum Jeſum vnſern 
einigen Heylandt vnd Seligmacher. 


E Weiſe Dann Sprach 
ſchreibt im 44. Capitel: Laſſet uns loben 
d die beruͤhmbten Leute / vnd vnſere Vaͤter 

1 nacheinander. Viel herꝛliches dings hat 

der HER bey jhnen gethan / von anfang durch 
feine groſſe macht. Sie haben jhr Königreich wol 
regieret / vnd haben loͤbliche thaten gethan. Sie ha⸗ 
ben weislich gerahten vnd geweiſſaget. Sie haben 
Landt vnd Leute regieret / mit Raht vnd verſtandt 
der Schrifft / ꝛc. Vnd ſetzt hernach / Ihr lob wird 
nicht vergehen. Sie ſind in Friede begraben / aber 
jhr Name lebt ewiglich. Die Leute reden von jhrer 
Weißheit / vnd die Gemeine verkuͤndiget jhr lob. 
Weil Syrach aus ene eee berzliche 

y 


Lumina 


Lumina der Kirchen preiſen wil / wie er anfehetvon 


Nohe / Abraham / vnd den Ertzvaͤtern / koͤmpt her⸗ 
nach auff Moſen / Joſua / Caleb / Samuel / auff die 
Propheten / biß auff Simon Onie Sohn den 
Hohenprieſter / alß macht er zuvor einen eingang / 
ermanet ſich vnd andere / daß man fuͤrnehme / be⸗ 
růhmbte / treffliche. Leute / welche Gott der Als 
mechtige erwecket / erhebe / herꝛlich ruͤhme / lob vnd 
ehre nachſage. Denn diß heiſt Gloria, Ruhme vnd 
Ehre / wenn man aus gutem grunde / die Leute re- 
lebriret vnd preiſet / Die in Gottes furcht ſich vmb 

irchen vnd Schulen wol verdienet / vnd die nach 
Tugendt vnd warhafftigem Ehrenruhm geſtrebet 
haben. Denn es iſt nicht wider Gott oder Gottes 
Wort / nach rechten ehren vnd lob ſtehen. Denn 
ob wol der Apoſtel an die Galater ſchreibet am 6. 
Laſſet vns nicht eiteler ehre geitzig fein: Vnd zun 
Philippern am ⁊. Ca. Thut nichts durch Zand oder 
Eitelehre: Dennoch nennet er wandel, welche ſich 
auffbleſt / andere verachtet / Wil nicht / daß ſich einer 
wider den andern entruͤſte / vnd haſſe / ſondern durch 
Demut / achte einer den andern höher deñ ſich ſelbſt. 


Vnd das iſt die Ermahnung Chriſti Matth. s. Ca. 


Laſſet ewer Liecht leuchten für den Leuten / daß fie 


ewer gute Werck ſehen / vnd ewren Vater im Him⸗ 
mel preiſen. 


So iſts 


So iſts ja recht vnd billich / daß man Tugendt 
vnd Vntugendt recht vnderſcheide / Inmaſſen 
dann die Tugendtreichen zuloben / aber die aller Er⸗ 
barkeit vnd Tugendt vergeſſen / in Suͤnden vnd La⸗ 
ſter leben / billich zuſcheiten vnd zuſtraffen find, 
Denn / Gloria virtutis comes em ut corporis umbra—. 
Vnd Cicero ſagt / lib. 3. Tuſc. Q. Laus virtuti reſo⸗ 
nat, tanquam imago gloriæ, quæ, quia rectè factorum ple⸗ 
runque comes eſt, non eſt à bonis viris repudianda, Illa 
autem, quæ fe eius imitatricem eſſe vult,temeraria atque 
inconſiderata, & plerunque peccatorum vitiorum 16 
trix, fama popularis, ſimulatione honeſtatis formam 
ejus, pulchritudinemqne corrumpit. Derowegen ſetzt 
auch Syrach vrſachen darzu / warumb man die 
Wundermenner rühmen vnd loben ſolle. Erſtlich / 
ſpricht er: Gott der HERR hat viel herrlichs 
dings bey jnen gethan von anfang / durch ſeine groſ⸗ 


ſe macht. Im Griechiſchen Text iſt / Der HERR 


hat erſchaffen viel Ehre / ſeine groſſe Herrligkeit / 
von anfang. Andere leſen für Hes creavit, rue 
polſedit, acquiſivit. Aber das iſt die Meinung / daß 
ſolche Wunderleute nicht ohngefehr in die Welt ge⸗ 
boren / oder von dem Zaun gebrochen werden / ſon⸗ 
dern der Allmechtige Gott der ſteuret ſie aus / der 
erfüllet fie mit beſondern Gaben / daß fie herrnach 
her für brechen / vnd reformatores find in Rirchen 

A iij vnd im 


vnd im Regiment. So wird der Apoſtel Paulus 


ein außerweltes Ruͤſtzeug genennet / Actor. am 9. 


von tiluiterleib ausgeſondert / Galat. am 1. Cap. 
Wie auch der Prophet Jeremias / ſo zum Propheten 
beſtellet war in Mutterleibe / Jerem 1. Vnd ſo ge⸗ 
denckt die Schrifft Joſir in die vierdehalb hundert 
Jahr zuvor / ehe er geboren war / 1. Reg. am 15. 
Desgleichen Cyri / Eſaiæ 44, 45. vnd Alexandri 
Magni, Dan: v. Vnd daher ſagt David im 127. 
Pſalm: Wie die Pfeile in der Hand eines ſtarcken / 
alſo geraten die junge Knaben. Wol dem / der der⸗ 
ſelben ſeinen Koͤcher voll hat / die werden nicht zu 
ſchanden / wenn ſie mit jhren Feinden handeln im 
Thor. Vnd die Heyden haben recht gefagt: daß 
kein groſſer Mann ſey / absq⸗ affatu divino, ohn 
Gottes Krafft vnd benedeyung. 

Darnach ſo erkleret Syrach in fheeie, was Gott 
durch ſie gethan. Sie haben jhre Roͤnigreiche / Ihr 
Landt vnd Leute wol regieret / herrliche / groſſe 
thaten gethan. Denn der Gewaltige / Allmechtige 
Gott rüret vnd fůͤret ſolcher Regenten Sinn / 
Muth vnd Hertz / daß fie ſich nicht der faulheit / oder 
wolluͤſten ergeben / ſondern uuͤtzliche arbeit fürnez 
men / dieſelbe angreiffen / vnd auch zum ende brin⸗ 
gen / Die Kriegs arbeit mit hoher Weisheit / Ver⸗ 
ſtandt vnd Raht vben / alles hindurch bringen / vnd 

zur zeit 


en — — — anne - er — 


zur zeit des Friedes / Recht vnd Gerechtigkeit hegen 
vnd erhalten: wie Syrach Moſen einen Helden⸗ 
Mann / der viel Wunder vnd Zeichen thet / den die 
Feinde fuͤrchten muſten / lobet. Alſo auch Joſuam / 
der groſſe Sieg behielt / fur die Außerwelten Got⸗ 
tes / vnd ſie rechet an den Feinden / der freudig ge⸗ 
ſtanden iſt. So lobet er den tapffern Heldt Davi⸗ 
dem / der im Kriege vnd in Friedes Regiment gar 
viel loͤbliche / herrliche thaten gethan / wie dann des⸗ 
gleichen kein Koͤnig auff Erden nicht thun kan 
oder wird. Lobet Hiſkiam vnd andere / wie ſolches 
zuleſen iſt. 

Nun ſind die Geſchichtſchreiber beide in der 
Kirchen vnd auſſer der Kirchen / welche ſolche herꝛ⸗ 
liche / denckwuͤrdige / ruͤhmliche thaten / an tewren / 
fürtrefflichen Mennern auffgezeichnet / wie Gott 
durch ſolche Wundermenner die Welt reformiret / 
die Königreich geendert / beſtellet / die Fuͤrſtenthuͤ⸗ 
me geordnet. Von Alexandro Magno ſchreibet 
Plutarchus: Er habe ſich von feiner Arbeit nichts 
verhindern laſſen / weder den Wein noch den ſchlaff / 
noch die Spectackel vnd Spiel / wie andere Herrn 
offt darauff ſehen vnd dem nachgehen. So wird 


Julius Cafar gerüͤhmet / daß er vnverdroſſen alle ſei⸗ 


ne Sachen ausgerichtet hat / der in die so. Schlach⸗ 
ten gethan / dariñ mehr als eilffmal hundert tauſent 
vnd 9. 


a a DEF 


— —— 


vnd or. tauſent Menſchen vmbkommen / ohn was 
ſonſt in den Bürgerlichen Kriegen erſchlagen find, 
wie Plinius ſchreibet / im 7. Buch am 2s. Capitel. 
Es iſt aber zumercken / daß Syrach ſpricht: 
Sie haben jhre Regierung gefuͤhret / mit Raht vnd 
Verſtandt der Schrifft. Denn fo hat Gott im s. 
Buch Moſe am 17. Ca: befohlen dem Könige, daß 
er den HERRN fürchtenfoller vnd alle die wort 
des Geſetzes vnd Rechte halten / wie David in den 
Wegen des HERRN wandelte / hielt feine Sit⸗ 
ten vnd Gebot / vnd Salomo erſtlich. Joas auch / 
fo lang ihn Joiada leret / Joſaphat / Hiſkias/ Joſia. 
Vnd ſo haben die / welche auſſer Gottes Kirche ge, 
weſen / dennoch nach gutem Geſetz vnd Ordnunge / 
welche aus den zehen Geboten flieſſen / jr Regiment 
gefaſſet / vnd bleibet jmmer diß / was Prov. 8. die 
Weißheit Gottes ſagt: Mein iſt beide Raht vnd 
That / Ich hab Verſtandt vnd Macht / durch mich 
regieren die Koͤnige / vnd die Rahtherrn ſetzen das 
Recht / durch mich herrſchen die Fuͤrſten / vnd alle 
Regenten auff Erden. Ich liebe / die mich lieben / 
vnd die mich fruͤe ſuchen / finden mich. | 
Ferner begreifft auch Syrach albie Gottsge⸗ 
lerte Lehrer auch weiſe / verſtendige Raͤhte / wie 
er ſpricht: Sie haben weißlich gerahten / vnd ge⸗ 
weiſſaget. Denn weiſſagen heiſt nicht allein zu⸗ 
kuͤnfftige 


kuͤnfftige Ding verkuͤndigen / ſondern auch die 
Schrifft auslegen / 1. Corinth. am 15. Vnd das iſt 
die Krafft vnd wirckung des heiligen Geiſtes / 1. 
Corinth. 12. Vnd das heiſt nun / weißlich nach der 
Richtſchnur Goͤttliches Worts leren / daß alle die 
auslegung dem Glauben ehnlich ſey / Rom. 1a. So 
heiſts weißlich Rahten / in Gottes furcht / aus guter 
wiſſenſchafft vnd erkentniß der Sachen dis rahten / 
was nicht wider Gott / wider Recht iſt / ſondern 
das zu befoͤrderung der Ehre Gottes / vnd des ge⸗ 
meinen Nutzes dienlich iſt / daher Salomon in 
Sprüchen am 10, ſagt: In den Lippen des Verſten⸗ 
digen findet man Weißheit. Item des Gerechten 
Junge iſt ein koͤſtlich Silber. 1z. Eines Weiſen 
Mannes Raht wird gelobet. 13, Die zum Friede 
rahten / machen Freude / ꝛc. 

Wann dann auch der Gnedige / Leutſelige 
Gott / zuvor durch den loͤblichen Alten Herrn / 


Marggraff Albrechten / den Erſten Hertzogen in 


Preuſſen / milder / ſeliger gedechtniß / vnd nun auch 
durch den loͤblichen Herrn / Marggraff Georg Fri⸗ 
derichen / Hertzogen in Preuſſen / den der Allmechti⸗ 
ge Gott aus dieſer Welt zu ſich genommen / viel 
herrlicher / groſſer Wolthaten / dieſem Landt erzei⸗ 
get hat / als iſt billich / daß wir ſolche ruhmen vnd 
preiſen. | 

Vnd 


Vnd wann dann / Wolgeborner / Geſtrenge / 
Edle / Ehrenveſte / Hochachtbare / Gnedige Herꝛn / 
E. G. vnd Herrligkeit in jhrem Ausſchreiben be⸗ 
fohlen / daß / weil die Fuͤrſtliche Leichbegengnis 
des Durchlauchtigſten / Hochgebornen Fuͤrſten vnd 
Herrn / Herrn Georg Fridrichen / Marggraffen zu 
Brandeburg / in Preuſſen Hertzogs / den 18. Junij zu 
Onolsbach vmb 1. vhr Nachmittage / in dem man 
die Fuͤrſtliche Leiche aus dem Schloß in die Pfarkir⸗ 
chen tragen wird / ſoll gehalten werden / vnd auff 
den andern Tag / nach dem Cloſter Heilsbrunn / in 
der Alten loͤblichen Marggraffen Begrebniß / in jhr 
Ruhebetlein / die beſtettigung ſoll geſchehen / man 


nicht allein mit den Glocken leuten / ſondern auch am 


Tage des Begrebnis / in allen Kirchen dieſes Lan⸗ 
des / von den Pfarrern eine Ehren vnd Leichpre⸗ 


digt gethan werde: Als habe ich auch zu vnter⸗ 


thenigem gehorſam ſolches verrichtet / wie vnſer lie⸗ 
be Herrſchafft zu Laptaw geweſen. | 
Wil demnach E. G. vnd Herrligkeit / diefelbe 
hiemit offeriren / mit vndertheniger bitt / E. G. 
vnd HH. wollen die in Gnaden vnd Hochgunſten 
auff vnd annemen / vnd meine Gnedige Herren 
vnd Foͤrderer ſein. Der Allmechtige Gott / vnd 
Vater vnſers Herrn Jeſu Chriſti / der wolle E. G. 
vnd H. gnedigſt beyſtehen / Weißheit / Verſtandt / 
vnd ſtercke 


un 
ham 
„ 

vnd Stercke verleihen / daß fie jhr Ampt mit fleiß 
verrichten / Kirchen / Schulen / vnd dem gemeinen 
Vaterlandt wol fuͤrſtehen moͤgen / daß ſein Name 
gechret / vnd fein Reich gemehret / Friede vnd Ei⸗ 
nigkeit / vnd aller Wolſtandt in dieſen Landen er⸗ 
halten werde / Amen. Datum Königsberg den 
⁊9. Auguſti/ Anno 16 05. 

Text. Sprach am s. Capitel. 


Gin beindt / wenn einer ſtirbt / ſo he; 
peine ihn / vnd klage ihn / alß fen 
dir gros leidt geſchehen / ꝛc. Du ſolt 
bitterlich weinen / vnd herczlich betruͤ 
bet ſein / vnd leide tragen / nachdem 
Er geweſt iſt / ac. Vnd kroͤſte dich 
auch wider / daß du nicht trawrig 
werdeſt. ꝛc. | 


Ceichpredige 


Seichpredigt. 


275 Andechtigen vnd geliebten in 

Chriſto Jeſu / im Propheten Eſala am 3. 
SUN AN! BZ leſen wir: Sihe der HErr HERR 
ze baoth / wird von Jeruſalem vnd Juda 
nemen allerley Vorrath / allen Voraht des Brots⸗ 
vnd allen Vorrath des Waſſers / Starcke vnd 
Kriegsleute / Richter / Propheten / Warſager / 
vnd Elteſten / Heuptleute (oder Fürften ) ober so, 
vnd ehrliche Leute / Raͤhte vnd weiſe Werckleute / 
vnd kluge Redner. Vnd wil jhn Juͤngling zu Fuͤr⸗ 
ſten geben / vnd Kindiſche ſollen vber fie herſchen. 
Aus welchen worten wir vernemen / Wer doch die 
Regiment auff Erden beſtelt / erhelt vnd endert / 
gibet Fürften, ſtarcke / Kriegs leute / Richter / Raͤh⸗ 
te / kluge Redner / vnd fie wider von jrer Station / 
Standt vnd Ampt abſetzet: Das thut der HErr 
HERR Zebaoth / der c) Err der Heerſcharen / der 
ewige / Allmechtige Schoͤpffer Himels / Erden / 


Engel / Menſchen / vnd aller Creaturen / der ſitzt 


vber dem kreis des Erdtbodems / vnd die drauff 
wohnen ſind wie Hewſchrecken / die gleich verjagt 
vnd verſchuͤchert werden / Eſ. J. Vnd ſein iſt bei⸗ 
de Weißheit vnd Stercke / Er endert zeit vnd ſtun⸗ 
de / das iſt / ſetzt / wie lang ein jeglich Reich ſtehen / 
ja wie lang ein jeglich Menſch leben / vnd ein jeglich 
ding weren ſoll: Er ſetzt Könige ab / vnd ſetzt Koͤni⸗ 
ge ein / Daniel x. 93 Wir 


4 


rung folge auff toͤdtlichen abgang groͤſſer gewaltiger 
Fuͤrſten vnd Herrn / Weiſer Verfſkendiger Richter / 


Raͤhte / erfarner Kriegsleute / daß / wenn die Alten 
verſtendigen weg find, Juͤnglinge / Vnverſtendige / 


vngeübte komen / Vnd wenn der Hirte gefchlagen 
wird / auch die Herde der Schaffe ſich zerſtrewen / 
Wie es dann ein boͤſes Omen, Zeichen vnd Vortrab 
iſt groſſer gefehrlichen verenderung / wenn hohe 
Fuͤrſtliche Perſonen durch den zeitlichen Todt weg, 
geriſſen werden / alß neben den Bibliſchen Exem⸗ 
peln auch andere Welt Hiſtorien bezeugen / vnd Pla⸗ 
to ſagt: Quando mutatio Reipub. impendet, tunc boni 
Deo evorantur: Wenn enderung im Regiment 


verhanden / ſo werden die guten hinweg gerafft. 


Noch herrlicher ſaget der Prophet Eſaias am se, 
Der Gerechte komet vmb / vnd niemand iſt / der es 
zu Hertzen neme / vnd heilige Leute werden auffze⸗ 


rafft / vnd niemand achtet darauff. Denn die Ges 


rechten werden weggerafft für dem vngluͤck / Vnd 
die richtig fuͤr ſich gewandelt haben / kommen zum 
Friede / vnd ruhen in jhren Kammern. ö 

Wann dan nun auch der Durchlauchtigſte / 
Hochgeborne Fuͤrſt vnd Herr / Herr Georg Fride⸗ 
rich / Marggraff zu Brandeburg / ꝛc. in Preuſſen / c. 
Hertzog / vnſer gnedigſter Fůrſt vnd Herr / aus der 
ſchweren / muͤheſeligen Rgimentsarbeit in 

et vn 


Wir lernen auch was fuͤr Mutation vnd Ende⸗ 


fet vnd gefreyet / vnd aus dieſem zeitlichen vergeng⸗ 
lichen in das ewige vnd herrliche Leben verſetzet 
worden / alß muͤſſen vnd ſollen wir ſchlieſſen / daß 


„ foldyes der vnwandelbare Raht und Wille des 


groſſen HERRN Zebaotbs iſt / der hat dieſen Ace 
gimentsbaum / darunter wir die z5, Jahr in guter 
Buh vnd Fried geſeſſen / ons hinweg gezogen / dis 
Fuͤrſtenthumbs Regierſtul blos gemacht / vnd wil 
vns in die gedancken fuhren / damit wir betrachten 
was fuͤr Enderung fuͤr Handen ſtehe. 

Weil aber fromme Finder ſich hertzlich vnd 
ſchmertzlich bemuͤhen / trauren vnd weinen / wenn 
jhnen ihre liebe Eltern / durch den Wuͤrgehals den 
Todt hinweg genommen / vnd ſie arme / troſtloſe 
Waiſen gelaſſen werden / Vnd aber ein frommer 
Landts Fuͤrſt ein rechter Landes Vater genennet 
wird vnd iſt / der den nutz vnd frommen ſeiner lieben 
Vnderthanen geſucht / So wil ons ja auch als tre⸗ 
wen Vnderſaſſen gebuͤhren / daß wir mit rechter 
Traurigkeit ſolchen klaͤglichen fall / zu Hertzen nes 
men / auchin anmerckung / daß wir ſehen / wie vnſer 
liebe Herrſchafft / der Durchlauchtigſte / Hochgebor⸗ 
ne Fuͤrſt vnd Herꝛ / Herꝛ Albrecht Fridrich / Marg⸗ 
graff zu Brandenburg / in Preuſſen ꝛc. Hertzog / 
nebenſt ſeinem Hochloͤblichen / Fuͤrſtlichen Chriſt⸗ 
lichen Gemahl / auch junge Frewlein / ꝛc. hertzlich 
betrůbet find, | 5 

B ů Vnd 


Vnd nachdem alß heute dieſen Tag die Fuͤrſt, 
liche Leiche zu Heilsbrun ins Kloſter in das Begreb⸗ 
niß der loͤblichen Marggraffen zu Brandenburg im 
Landt zu Francken / mit traurigen Kirchen Ceremo, 
nien / in verſamlung vieler Fuͤrſteu vnd Herrn / auch 
trewer Vnterthanen / geſeget wird / fo wollen wir 
auff befehl vnd ermanung vnſerer lieben Obrigkeit / 
auch alhie das Leichbegaͤngniß halten / Vnd aus an⸗ 
weiſung fuͤrgeleſenes Spruͤchleins Erſtlich anhoͤ⸗ 


ren die Motiven vnd vrſachen / die vns wegen des 


toͤdtlichen abgangs Fuͤrſtlicher Durchlauchtigkeit zu 
Preuſſen / zu hertzlichem leid vnd trawren bewegen / 
ermahnen vnd anherten ſollen. Sürs ander auch 
er wegen / wie wir den rechten Troſt faſſen / vnd die 
traurigkeit mit warhafftiger Hertzlabung mildern. 
Vnſer Hochverdienter Immanuel Chriſtus Jeſus 
geb vns ſeinen Geiſt / daß wir vnſern Notſtandt 
bedencken / vnd vns widerumb mit dem 
Himliſchen Labſal erquicken vnd 
auffrichten moͤgen / 
AME 


* 


Vom erſten 


| 


| 


Vom Erſten Seuͤkk. 


Enn der hochgeplagte Job ſein Jammerge⸗ 
ſchrey anfehet / vnd verflucht den Tag ſeiner 
Geburt / ſo hat er ja groſſe wichtige vrſache: 
Wenn David ſein Miſerere vnd de profundis ſchrei⸗ 
et / ſind nicht weniger dringende prfachen/ die jhn 
darzu treiben. Alſo iſt nicht ohne vrſach / daß Jere⸗ 
mias mit groſſem weinen vnd klagen ſeine lamenta⸗ 
tiones führet. Ebenmeſſig find auch hochtruben⸗ 


de Motiven vnd vrſachen / die vns erweichen / drin⸗ 


gen vnd zwingen ſollen / daß wir nicht mit Huren 
vnd Kleidern / ſondern mit gantzem Gemuͤth vnd 
Hertzen trauren vnd leid tragen / daß vns vnſer lie⸗ 


ber Lands vater mit Todt verblichen iſt. Vnd ſoll 


vns erſtlich bewegen zu warhafftiger Traurigkeit / 
communis vitæ noſttæ conditio, der gemeine zuſtandt 
vnſers Lebens / in dem wir alle Adæ vnd Eve Kitts 
der dem Wuͤrgehalß dem Todt vnderworffen ſind / 
der ſein Regiment nicht allein vber geringe / gemeine 
ſchlechte Leute / Bůrger / Bawern / Knechte / Maͤgde 
fuͤhret / ſondern auch vber hohe / herrliche / Edele 
Leute / Keyſer / Koͤnige / Fuͤrſten / Grafen / Herrn / 
Ritter / Edelleute / vnd ſeine klam̃ern in ſie ſchlegt: 
Mors ſer vat legem, tollit cum paupere rege n. 
Pallıda mors æquo pulſat pede pauperum tabernas, re- 


gumquc turres. 
2 B ij Vnd 


Vnd Syrach ſagt am 40. Cap: Es iſt ein elend 
jaͤmmerlich ding vmb aller Menſchen Leben / von 
Mutterleib an / biß fie in die Erde begraben werde / 
die vnſer aller Mutter iſt. Da iſt imer ſorge / furcht / 
hoffnung / vnd zu letzt der Todt. So wol bey dem 


der in hohen Ehren ſitzt / alß bey dem geringſten auff 


Erden. So wol bey dem / der Seyden vnd Krone 
tregt / als bey dem / der einen groben Kittel an hat. 
Vnd Sapient, 7. Ich bin auch ein ſterblich Menſch / 


gleich wie die andern / geborn worden vom Ge⸗ 


ſchlecht des erſten geſchaffenen Menſchen. Es hot 


Fein König einen andern anfang ſeiner Geburt / 


ſondern fie haben alle einerley Eingang in das Le⸗ 


ben / vnd gleichen Ausgang. . 

Nun ſuchen zwar die Heyden vrſach / Warumb 
doch wir Menſchẽ / die wir die edeiſte Creatur ſind 
für allen andern lebendigen Thieren / ſterben muͤſ⸗ 
fen? Schreiben / Es ſey res judicata à dijs immorta- 


libus, So ſey es beſchloſſen von den Goͤttern. Und 


was ſie ſonſt fuͤr vrſachen ſuchen. Aber die heilige 
Schrifft weiſet uns die rechte / warhafſtige grund⸗ 


vrſache / Rom. s. Durch einen Menſchen iſt die 


Sünde kommen in die Welt / vnd der Todt durch 


die Suͤnde / vnd iſt alſo der Todt zu allen Menſch⸗ 


en durchgedrungen / dieweil ſie alle geſuͤndiget ha⸗ 
ben. Rom. 8. 10. Der Leib iſt todt vmb der Sůn⸗ 
de willen. Pfalm 90. Das macht dein Zorn / daß 

5 | wir 


wir ſo vergehen / vnd dein Sruͤſ / daß wir ſo ploͤtz⸗ 
lich dahin muͤſſen. Denn vnſer Miſſethat ſtelleſt du 
für dich / vnſer vner kante Sünde ins liecht für dei⸗ 
nem Angeſicht. Darumb faren alle vnſer Tage das 


hin durch deinen Zorn. Wir bringen vnfere Jahre 


zu / wie ein Geſchwetz. Alſo ſind wir corpora per- . 
cati, corpora mortis, Leiber der Suͤnde / Leiber des 
Todes. Iſt nun das nicht mn. g. zubeklagen? zube⸗ 
trauren? das der Todt aus vns Menſchen ein ſol⸗ 
ches ſchreckliches Jamerbilde vnd anblick machet / 
die wir anfenglich zu Gottes Ebenbilde erſchaffen 
waren / daß Gott der H Err des Lebens / in ons ſei⸗ 
ne Reſidentz vnd Wohnung hatte / wir nun der Ei⸗ 
telkeit / Ver weſenheit vnterworfſen ſind / muͤſſen zu 
ſtaub vnd aſchen werden / vnd heiſt / was Syrach 1 
fpricht: Alles Fleiſch verſchleiſſet wie ein Kleidt / deñ 
es iſt der alte Bundt / Du muſt ſterben. 
Furs ander iſt wol klagens werdt / vnd die vr⸗ 


fach des leides / daß TAuſtrißimus Marchio Braude- 


dceburgenſis, Ein Durchlauchtigſter / ja ein fuͤrne m⸗ 


ſter Marggraff von Brandenburg ableibet / vnd 
aus dieſer Welt hinweg iſt. Ein herꝛlicher vnd ſchoͤ⸗ 
ner Zweig des loͤblichen Chur vnd Fuͤrſtlichen Hau⸗ 
ſes Brandenburg / / wie dann diß hohe loͤbliche Ge⸗ 
ſchlecht ein vhraltes Geſchlecht iſt in Teutſch Landt / 
daraus viel herꝛliche tapffere Seulen vnd Helden 
entſproſſen ſind. 
| Daun 


Denn erſtlich der Roͤmiſche Reyfer Rudolphus 
der erſte / hat Anno 1289. Fridrichen / Graſſen zu 
Zoͤllern / wegen feiner tapfern thaten zum Burg⸗ 
graffen zu Nurnberg gemacht das in dieſem Ge⸗ 
ſchlecht hinfüro bleiben ſolte. Von dieſem Friderico 
iſt die propagation dieſes Hochloͤblichen Geſchlechts. 
Das hernach Fridericus Burggraff zu Nürnberg 
der vierde / auch wegen ſeines tapfern verdienſts ge⸗ 
gen dem Roͤmiſchen Reich / vom Keyſer Sigis⸗ 
mundo die Marck Brandenburg nebenſt der Chur 
erlanget / vnd viermal hundert tauſent Guͤlden 
gegeben Anno 1415, doch nicht daß Keyſer Sigis⸗ 
mundus auffs Gelt mehr geſehen / alß auff den ho⸗ 
hen Verſtandt / Trewe vnd Authoritet Friderici⸗ 
welcher wider Vngern vnd Behmen jhm trew lich 
beyſtand geleiſtet / vnd groſſe gefahr ausgeſtanden. 
Was dieſes Friderici Verſtandt geweſen / zeiget die 
Rede an / die er auff ſeim Todtbette mit ſeinen drey⸗ 
en Soͤhnen / Johanne / Friderico vnd Alberto ge⸗ 
halten hat / wie ſolches die Hiſtorien aus weiſen. 
Vnd da erſtlich Fridericus die Chur Brandenburg 
gehabt / nach feinem abſterben iſt jm fein Bruder Ab 
bertus ſuccediret Anno 1471. welchem der Name iſt 
gegeben Achilles Germanicus, wegen feiner herlichen 
vnd tapffern thaten / wie er dann auch die fuͤrnem⸗ 
ſten Fuͤrſten vnd Herrn Teutſcheslandes an ſich 
gezogen / vnd der erſte in der Schlacht mit groſſer 
gewalt auff die Feinde gedrungen / vnd im Sturm⸗ 

lauffen 


lauſſen der erſte auff die Mauren geſtiegen / wie 43- 
neas Sylvius / welcher Papa Pius genant wird / bes 


u ſchrieden. Von dieſem iſt geborn Jo 


fuͤrſt / auch Fridericus / welcher des Königs i in Po⸗ 1 
len ¶ aſimiri Tochter zum Gemahl genommen / vnd 


gezeuget Albertum den erſten Hertzog in Preuſſen / 


Caſimirum / Georgium / vnd andere Herrn. Von 
Georgio vnd x milia geborne Hertzogin in Sach⸗ 
ſen / iſt dieſer vnſer lieber Landes Vater Geor⸗ 
gius Fridericus zu Anßpach geborn Anno 1539, 
den 8. Aprilis / welcher dleſes 1603, Jahr den xs. 
Aprilis aus dieſer ſterbligkeit hinweg genom̃en iſt. 
Vnd freylich ʒubeklagen / daß / da der gnedige Leut⸗ 
ſelige Gott jhr F. D. mit vielen Landt vnd Leuten 
begabet / vnd jhre F. D. erſtlich zum Gemahl ge⸗ 
habt / Frewlein Eliſabeth / Johannis des fuͤnfften / 
Marggraffen zu Brandenburg Tochter / mit der 
ide. F. D. Beylager zu Cuͤſtrin gehalten / Anno 18 58. 
Darnach / als J. G. mit Todt verblichen / hat jhre 
F. D. mit Frewlein Sophia / Hertzog Wilhelms 
des Jůngern zu Brunſchwig vnd Lüneburg Toch⸗ 
ter den May Anno 187 9. ſich vermaͤhlet / vnd 
Beylager zu Dreßden gehalten / welche wegen ſol⸗ 
ches toͤdtlichen abgangs jhres geliebten Herrn hertz⸗ 
lich betriebt iſt / den noch der ewige Gott ſeinen Se⸗ 
gen alſo entzogen / daß jre F. D. keinen Leibs Erben 
ſo vieler Landt vnd Leute gelaſſen. Vnd ſind Gottes 
wunderbare Gericht / wenn er die Zweige mit dem 

€ Baum 


Baum gar hinweg bricht / die Geſchlechter hinweg 


nimet. Vnd ob wol offt die Voreltern ohne ſchuldt 


nicht find» wie der ſchluß der Zehen Gebot aus wei⸗ 
ſet / daß Gott die Suͤnde der Vater heimſuchen wil 
biß ins dritte vnd vierde gliedt. Darnach ſchafft vnd 


vnd bringt ſolches die Sünde des Landes vnd der 
Vnderthauen Prov. s. Dub des Landes Sunz 
de willen / werden viel verenderung der Fuͤrſten⸗ 
thumb. | e groſſe vbermachte Hoffart / 
Vnzucht / vngehorſam gegen die Obrigkeit / Verach⸗ 
tung Gottes vnd feines Worts / vnd andere Suͤn⸗ 
de vnd Laſter. Vnd heiſt / wie Eſaias am 9. fager: 
Zu dem leſt fein Zorn nicht abe / feine Handt iſt noch 


ausgereckt. So keret ſich das Volck nicht zu dem / 


der es ſchleget / vnd fraget nichts nach dem HErrn 
Zebaoth. Darumb wird der HERR ͤabhawen 


von Iſrael beide Aſt vnd Strumpff auff emen tag / 


das iſt / Regenten vnd Lehrer. So nun m. g man 


zuvor auch klage gefuͤhret / wenn Gott fuͤrneme 


egenten hinweg genommen / wie Juda vnd Jeru⸗ 


ſalem theten ehre Hiſtir in feinem Tode z. Cro⸗ 
hic: 32. Vnd wie gantz Juda vnd Jeruſalem leide 


trugen vmb Joſia / vnd Jeremta klaget Joſta / vnd 
alle Senger vnd Sengerin redeten jhre Klaglieder 
vber Joſia / vnd machten eine gewonheit draus in 
Iſrael. So wil vus auch gebübren, daß wir hertz⸗ 
lich vber ſolchem abſterben vnſers lieben Landes va⸗ 

ters 


rel 
uch 
first 
en 
ld 
de. De 
an det N 
hun die 
Aannemen 
dos / da 
un La 
malen 
inne 
apzulode 
I vo 
ns der 
Agtewe 
iim fein, 
auf 
uupro 
gs 
chere 
A weld 
Weg d. 
ich 
Füge 
hen t 
ur de 


ters / der ein fürnemes Auge vnd hohe Seule war 
in Teutſchlandt / vnd im Königreich Polen / trauren. 

Fürs dritte ſoll vns nun zu hertzlich leidtragen 
erweichen Gemitus Religionis, daß ſeuſſtzen der Res 
ligion / vnd der wahren Kirchen Chriſti in dieſem 
Lande. Denn warhafftig bey dieſer letzten grundt⸗ 
ſuppen der Welt / ſind ſolche Fuͤrſten vnd Obrigkeit 
ſeltzam / die ſich der wahren / reinen Religion trew⸗ 
lich annemen. Sntemal man nicht one ſchmertzen hoͤ⸗ 
ret / das / da zuvor die reine Lehre Goͤttliches worts 
in vielen Landen vnd Staͤdten / Kirchen vnd Schu⸗ 
len geweſen / nunmehr das leidige Bapſthum oder 


Calviniſche Lehre im ſchwang gehet. Aber es iſt 


ewig zul oben die freidigkeit / beſtendigkeit vnd Gott⸗ 
ſeligkeit vnſers lieben Landes Fuͤrſten vnd Landes⸗ 
Vaters / der von grund ſeines Hertzens allen Paͤpſt⸗ 
lichen greweln / Widertaͤufferiſchen vnd Calviniſchẽ 
jithum feind geweſen. In maſſen J. F. D. von Ju⸗ 
gendt auff in rechter warer Lere / welche in Schrif⸗ 
ten der Propheten vnd Apoſteln beſchrieben / in der 
alten Augsburgiſchen Confeſſion gefaſten / vnd vom 
D. Luthero wider ans Liecht gebracht / der Gottes 
wort / welches vnter groſſer / dicker finſternis war / 
wider an die helle Sonne geſetzet / alle Pagament 
vñ Schlacken abgeſchewert / vnd den weg der ewigẽ 
Seligkeit richtig aus den gruͤnden Goͤttliches worts 
gwieſen erzogen / vnd von feinem geliebten Herrn 
Vater den Chriſtlichen Eiffer fuͤr die lauterket des 
Cu Worts 


Worts Gottes / ererbet / Wie dann Hochmilder 


gedechtniß J. F. D. Herr Vater Marggraff Georg 
Anno 30. auff dem Reichstage / fur Keyſer Carolo 


V. felber die Confe ſa ion vbergeben / vnd darbey auch 


feinen grawen Fopff zulaſſen / freudig bekant / auch 


darbey / bis ans ende vnd jhn Gott aus dieſer Welt 
abgefordert / beſtendig geblieben / vnd in ſeinem Lan⸗ 
de erhalten. Dieſem allem zu folge / hat auch vnſer 
lieber Landes Vater ein hertzliche Liebe vnd Eiver 
zur Warheit getragen / Vnd alsbald J. F. D. die 
ernation in Preuſſen empfangen / allen z wiſt vnd 
ſpalt / welchen D. Heshuſius vnd D. Wigandus 
gegen einander hatten / beygelegt vnd geſchlicht / das 
ſie hernach all jhr Schreiben eingeſtellet. Die For, 
mulam Concordiæ der Vniverſitet vnd allen Kirchen 
dieſes Landes fleiſſig zuleſen / vnd darnach in jetzo 
ſtreitenden Artickeln ſich zurichten / gantz Fuͤrſtlich 
vnd ernſtlich geboten / auch mit fleis darob gehalten. 
Weil auch viel Widertauffer aus andern Laͤndern 
ſich hieher in Königsberg gemacht / hat ihre F. D. 
durch ein publicum Edictum, jhren vnterſchleiff alhie 
zuhalten oder hie zuhauſen verboten. Als auch 
ſeine F. D. einen Hoffprediger hatte / der ſich wol 
ſchmiegen vnd biegen konte / vnd mit ſeiner Calvini⸗ 
ſchen Lere immer hinter dem Berge hielt / biß er end» 
lich drauſſen nicht mehr feine ſchalckheit decken kon⸗ 
te / hat fein F. D. Ihn von ſich vnd feinem Hoffe 

| hinweg 


hinweg geſchafft. Wie auch in abweſen J. F. D. 
ein newe Fewer ſich alhie vber der Caplan wahl er⸗ 
regen wolte / ſo hat J. F. D. mit ſolcher Chriſtli⸗ 
chen beſcheidenheit alles geſchlicht vnd geſtillet / daß 
die Kirchen alle zu gutem Friede gebracht / vnd nicht 
allein die drey Staͤdte Koͤnigsberg / ſondern das 
Landt eine richtige weiſe hat / wie vnd waſſer ge⸗ 
ſtalt ſie nach anweiſung Gottes Worts in ſolchem 
Mittelberuff ſich verhalten ſolle. Wir wollen ges 
ſchweigen / was J. F. D. drauſſen / in Reichs ſachen 
gethan / wie er bedraͤngte / verjagte Chriſten nicht 


troſtloß gelaſſen / auch was er noch in poſtremo actu 
vitæ für Vorſichtigkeit gebrauchet / damit nicht als 
lein in Preuſſen / in Francken / ſondern auch im Her⸗ 
tzogthum Jegerndorff / nicht newe / frembde Calvi⸗ 
niſche Lere eingefůret / die Jugendt verfuͤret / ſon⸗ 
dern gut] Lutheriſch gelchret / geprediget wurde. 


Solten dann wir alhie in dieſem Lande nicht hertz⸗ 


lichen vns můhen / vnd darob trauren? In betrach⸗ 
tung / daß wir in dieſem Fuͤrſtenthum gleich wie die 


arme Schaͤflein mit den reiſſenden / freſſenden / vnd 
grimmigen Woͤlffen / den Papiſten vnd Jeſuitern / 
faſt an allen orten vnd ecken vmbringet ſind / die al⸗ 
lerhandt gelegenheit vnd vrſachen ſuchen / damit ſie 
jre grewel vnd ſchewel in dieſe oͤrter wider einſchie⸗ 
ben / Inmaſſen ſich auch ſonſt allerley Widertaͤuffe⸗ 
riſche / vnd Sacramentiriſche Irꝛthum wegen vnd 

C ij regen / 


regen / daß wir mit Jeremia in Klagliedern wol ruh 
men moͤgen / im . Cap: Alle vnſere Feinde ſperren 


f 
Negtnen in Gnad vnd Barmhertzigkeit gibet vnd 
verleyhet / in welchem die edlen Tngenben leuchten. 
Als erſtlich Timor Pei, die rechte Gottes furcht / der 
Gottes Wort vnd das Predigampt liebes vnd foͤr⸗ 


dert / die Predigten mit fleiß anhoͤret / die Goͤttliche 


warheit lernet / des Abendmals Chriſti offt vnd viel 
bdrauchet / vnd alſo allen feinen Vnderthanen mit 
Gottes furcht vnd Gottſeligkeit fuͤrleuchtet / nach 
dem Exempel des Erleuchten / Gewaltigen vnd 
Hochbegnadeten Königs David / der im 26. Pſalm 
ſpricht: Ich ſitze nicht bey den eitelen Leuten / vnd 
habe keine gemeinſchafft mit den falſchen / Ich haſſe 
die verſamlung der Boßhafftigen / vnd ſitze nicht bey 
den Gottloſen. Ich waſche meine Hende mit vn⸗ 
ſchuldt / vnd halte mich H Err zu deinem Altar / da 

man 


— 


man hoͤret die ſtimme des Daucks / vnd da man pre 


digt alle deine Wunder / HER Ich habe lieb die 
ſtette deines Hauſes / vnd den ort da deine ehre woh ; 
net. Im ⁊ v. Eines bitte ich vom Herrn / das hette 
ich gerne / daß ich im Haufe des ) Errn bleiben moͤ⸗ 
ge mein lebenlang / zuſchawen die ſchoͤnen Gottes⸗ 
dienſt / vnd feinen Tempel zubeſuchen. Im 84. Wie 

lieblich find deine Wohnung H Err Zebaoth. Mei⸗ 
ne Seele verlanget / vnd ſehnet ſich nach den Vor⸗ 
hoͤfen des H Errn / Mein Leib vnd Seele frewen 
ſich im lebendigen Gott. Item / Wol denen die in 
deinem Hauſe wonen / die loben dich jmmerdar. 
1. Ich frewe mich des / das zu mir geredt iſt / daß 
wir werden in das Hauß des Herrn gehen / das iſt / 
wo Gottes Wort geleret wird / das heiſt recht / quæ⸗ 
rere regnum Dei & iuſticiam eius. Ebner maſſe auch 
David nicht anders trachtet im anfang ſeiner Gu⸗ 


bernation / denn das die Lade des Bundes nach 


Jeruſalem gebracht wuͤrde / z. Buch Samuel. 
am 6. Wie auch von Joſia geſchrieben iſt im an⸗ 
dern Buch der Chronic / am 33. daß / da er noch ein 
Knabe war / anſieng zuſt | 2 


ters Davids. Vndchis kia hielt auch bald im anfang 
feiner Regierung eine ſcharffe refotmation / x. Buch 


der Cronic / am 29. Capitel. | 
| | Darnach 


\ 


Diarnach zum anderm Amer kerl & cer 
die Liebe der Vnderthanen vnd der Gerechtigkeit / 


Deñ wie die hoͤchſte Tugendt eines Fuͤrſten iſt / noſſe 


Deum, den rechten Gott erkennen / alſo folget: 
Prineipis em virtus proxima, noſſe ſuos. 


Die neheſte Tugendt iſt / daß ex feine Vnderthanen 
kenne / ſie liebe / vnd wiſſe zu vnterſcheiden gute vnd 
boͤſe / eben nach dem Exempel Davidis / gleich wie 
er im 101. Pſalm fein Hof vnd Landt Regiment 
beſchreibet ! Ich handele fürfichtig vnd redlich bey 
denen die mir zugehoͤren / Vnd wandel trewlich in 


meinem Hauſe / ꝛc. Meine Augen ſehen nach den 


Trewen im Lande / daß fie bey mir wonen / vnd ha⸗ 


be gerne fromme Diener. Falſche Leute halte ich 


— 


nicht in meinem Hauſe. Die Luͤgener gedeyen nicht 


bey mir. Fruͤe vertilge ich alle Gottloſen im Lan⸗ 


de / daß ich alle Vbeltheter ausrotte aus der Stadt 


des HERRN. Vnd der Apoſtel ſagt Rom. 13. 


Die Gewaltigen ſind honori bono operi, & terroti ma- 
lo, nicht den guten wercken / ſondern den boͤſen zu 


fürchten. Wilt du dich aber nicht fürchten für der 


Obrigkeit / ſo thu gutes / ſo wirſtu lob von derſelbi⸗ 


gen haben / denn ſie iſt Gottes Dienerin / dir zu gute. 
Thuſt du aber boͤſes / fo fürchte dich / denn fie tregt 


das Schwerdt nicht vmb ſonſt / Sie iſt Gottes Die⸗ 


nerin / eine Racherin zur ſtraffe vber den / der boͤſes 


thut. Gleich wie David ließ durch feinen Sohn / 


Simei 

Simei vnd Joab ſtraffen / Barſillai des Gileaditers 
Kindern / Barmhertzigkeit beweiſen / 1. Buch der 
Koͤnige am z. Vnd ſo fuͤrer ihren Titel / 
daß ſie Gnedige Herrn heiſſen / Gnad gegen die 
Frommen vnd Wol verdiente Leute beweiſen / auch 
offt aus erheblichen vrſachen das ſcharffe Recht in 
fürſtoſſenden fellen lindern / vnd die böfen aus dem 
wege reumen. Alſo ſagt Claudianus. | 

Sis pius in primis, nam quum vincamur in omni 
Aunere, ſola Deos æquat clementia nobis. 

Zum dritten / Iſt lobens werth in einem Fuͤrſten 
vnd Regenten / Studium Weritatis die Liebe vnd fleiß 
der Warheit / vnd haß aller Luͤgen / wie fie immer 
namen haben / als ſind / Caſummæ, Suſpiciones, So⸗ 
phiſtica, vnd dergleichen / Alldie weil es heiſſet / wz 


Proverb. 29. geſchrieben iſt Ein Herr / der zu Lů⸗ 


gen luſt hat / des Diener find alle Gottloß. Darge⸗ 
gen ſagt auch Salomon im ⁊9. Ein König richtet 
auff das Landt durch Recht / ein Geitziger aber ver⸗ 
derbet es. Denn wie die liebe Sonne jmmer jhren 
richtigen ganghelt in der Mittellinien / alſo gebuͤret 
auch einem Regenten / weder zur Rechten noch zur 
Lincken ſich ablenden zulaſſen. So hat der Koͤnig 
Joſaphat ewigen ruhm vnd preiß / 2. Buch der 
Chronic am 19. der ſeinen Richtern die Lere gab: 
Sehet / zu was jr thut / denn jhr halt das Gericht 
nicht den Menſchen / ſondern dem HERRN / vnd 

D Er iſt 


Er iſt mit euch im Gericht. Darumb laſſet die furcht 
des H Errn bey euch ſein vnd hůtet euch / vnd thuts. 


Denn bey dem Herrn vnſerm Gott / iſt kein vnrecht / 
noch anſehen der Perſonen / noch annemen des Ge⸗ 
ſcher cks. Zum vierden / iſt eiue edle Tugendt in 
Fuͤrſten / Fortitudo conjuncta authoritati, Starckmu⸗ 
tigkeit vnd anſehen / daß jederman ſich ſchewet / jhn 
ehret vnd fürchtet. David / als er ſterben ſoll / ſpricht 
er zu feinem Sohn im erſten Buch der Koͤnig am ⁊. 
Ich gehe hin den weg aller Welt / ſo ſey getroſt / vnd 
ſey ein Mann. Vnd magiſtratus virum oſtendit. Vnd 
iſt freylich noth / daß die Obrigkeit ein ſtarckes Hertz 
faſſe / ſich allen ſawren Wind nicht wegen vnd wie⸗ 
gen laſſe / ſondern ſtandthafftig auff breitem fuß bey 
der Warheit vnd Gerechtigkeit ſtehe / darauff dann 
auch authoritet vnd anſehen folget / daß Gott die 
Hertzen der Vnderthanen neiget vnd beiget / daß fie 
derſelben in billicher Demut vnd gehorſam dienen / 
vnd zu willen ſein. Vnd iſt kein herrlicher vnd beſſer 

Kleidt / das die Obrigkeit zieret / alß iſt authoritas » 

wie recht geſaget iſt: Apex magiſtratus aut horitas, dꝭ 

hoͤchſte / was die Obrigkeit hat / iſt authoritet / anſe⸗ 

hen / welche Majeſtet genennet wird / welche / wie 

die Poeten dichten / eine Tochter iſt Honors EI Reve- 

rentiæ. Nun leuchten dieſe herrliche Tugenden in vn⸗ 
ſerm lieben Landes Vater. Denn / wie er die liebe zu 
dem heiligen Predigampt getragen / alſo hat auch 

ſhre F. D. ſich in aller Gottes furcht gehalten / das 


Goͤttliche Wort mit fleis angehoͤret / am Sontage 


Morgens vnd Nachmittag die Predigt nicht verſeu⸗ 
met / vnd wenn ſonſt Predigt gehalten / ſich daſelbſt 
præſentiret, offt vnd viel das Nachtmal des HErrn 
gebraucht / auch auff ſeine Diener gute acht gegeben / 
ob fie in der Predigt weren / vnd / wo ſie die verſeu⸗ 
met / zu rede geſetzt. Wie auch J. F. D. jhre Vn⸗ 
derthanen geliebet / vnd allen bedrengten geholffen / 
dargegen die mutwilligen vnd freveler verfolget / 
iſt wol bekant. Was betrifft die liebe der Warheit / 
vnd Gerechtigkeit / darauff jhre F. D. mit ernſt ge⸗ 
ſehen / iſt offenbar: daß J. F. D. die Hoffgerichts 
Ordnung des Hertzogthumbs Preuſſen auffs newe 
corrigitet / gemehret vnd gebeſſert / Anno 1585, vnd 
dem Hoffgericht wol eingebunden / wie Joſaphat / 
. Chronic: am 19. daß die Kaͤhte ſehen / was fie 
thun / nicht nach Affecten / Haß / Neidt / Liebe / jhr 
Vrtel ſprechen / nicht vnrecht thun / noch anſehen die 
Perſon / noch annemen das Geſchenck. Was auch für 
einen Helden muth vñ Fuͤrſtliche authoritet vnd an⸗ 
ſehen in vnd an J. F. D. geweſen / iſt vnleugbar: daß 
das Roͤmiſche Reich / wie auch das Koͤnigreich Dos 
len / auff J. F. D. geſehen / vnd ſonſt bey jederman 
in groſſer repatation geweſen. Vnd iſt nicht alhie zeit / 
von dieſen herrlichen / Fuͤrſtlichen Tugenden / weit⸗ 
leufftig zumelden / in anmerckung / daß andere dieſel⸗ 
ben gnugſam an tag geben vnd celchriren werden. 

i D ij Sürs se 


Fuͤrs fuͤnffte / hat vrſach der Traurigkeit Acade, 


mia, die löͤbliche Vniverſitet zu Koͤnigsberg / fintes . 


mal fie jren wolthetigen nutricium, Pfleger vnd Das 
ter verloren hat / der ſein Auge auff ſie gewendet. 
Denn nachdem der alte / loͤbliche / in Gott ruhende 
Hertzog in Preuſſen / Albertus hoher vnd milder 
gedechtniß / auß hohem verſtandt / zu nutz vnd be⸗ 
foͤrderung der Lande Preuſſen vnd anderer anſtoſ⸗ 
ſender Lender / die Hohe Schul zu Koͤnigsberg mit 
groſſen Vnkoſten auffgerichtet / vnd aus Teutſch⸗ 
landt Proftſſores dahin erfordert / auch dieſelbe wol 
gehalten vnd vnderhalten: alß hat Georg Friede⸗ 
rich / Marggraff zu Brandeburg / vnſer Gnedigſter 
Faͤrſt vnd Herr / diß Kleinodt des Landes in gute 
acht genommen / vnd / nachdem bey tewrer klemmer 
zeit / welche in Preuſſen (Gott wende alles) einge⸗ 
riſſen / die Profeſſores jhren zimlichen vnterhalt nicht 
haben koͤnten / die ſalaria vermehret / vnd mit einem 
herrlichen diplomate confirmiret. Vnd damit die ſtu⸗ 
dierende Jugendt / vnd Fuͤrſtliche alumni, wie dann 
jhre F. D. in die 28. alumnos, jahrlichen / neben vie⸗ 
len expectanten, derer offt in die 30. oder 40. fein’ vn⸗ 
derhelt / alß hat auch J. F. D. dem oeconomo eine 
zimliche acceſsion vnd zuſchub gnedigſt gethan / dar 
mit die Communitet erhalten werde / wie dann ihre 
F. D. des ewigen lob vnd preiß hat: damit alſo in 
dieſer officin vd Werckſtadt / das reine vnd vnver⸗ 

felſchte Goͤttliche Wort / laut den Schrifften der 
Propheten vnd Apoſteln / der Jugendt fuͤrgetragen / 
die Sprachen vnd gute Kuͤnſte gepflantzet / vnd 
alhie in dieſen weit abgelegenen orten am 
Baltiſchen Meer / auff die Nachkommen gebracht 
werden. Wie kan m. g. ein Regent beſſer ein Land 
bawen / zieren / gruͤnden / als wen er ſolche monumen⸗ 
ta vnd denckzeichen auffricht / die immer wehren⸗ 
Was hilffts groſſe Feſtung bawen? denn was 
Menſchen Hende bawen / das reiſſen Menſchen 
Hende wider ein. Wo ſind die groſſen Colofsi vnd 
Seulen / welche die gewaltigen Koͤnige / Keiſer auff 
richten laſſen! Wo ſind die groſſen theatra vnd Bes 
bew? Es heiſt: Mors ctiam ſaxis marmorilq; vrnit. 
diem: Et nil de magnis ſupert ii niſi parva favilla—. 


Aber darin Feet immortalitas, die vnſterbligkeit⸗ 


wenn man Kirchen vnd Schulen pflantzet / vnd jm 
einen herrlichen Namen machet / daß auch die Nach⸗ 
kommen des gedencken / vnd ſo heiſt es recht / in me- 
moria æterna crit juſtus, des Gerechten wird nimmer⸗ 
mehr vergeſſen. Pſalm. 11x. 

Schließlichen iſt nun auch moeror omnium, daß 
ſolches leidt nicht allein die hohen Stende angehet / 


ſondern auch alle Haußvaͤter / Haußmuͤtter / alle 


gemeine Leute vnd Arbeiter. Denn daß jederman 
in gutem Friede geſeſſen / der Landtman ſeine Acker⸗ 
arbeit verrichtet / die Handtwercker jhre arbeit ge⸗ 

D ij than ⸗ 


than / Handel vnd Wandel geweſen / iſt nach Gottes 
gnedigem Schutz vnd Willen / daher gefloſſen / daß 
Gott durch dieſen Landes Vater Fried im Land er⸗ 


halten hat. e 
hohes / herꝛliches / gůldenes Bleinodt iſt / wenn man 


im friede zur Kirchen gehen / Gottes Wort hoͤren / 
die Sacrament brauchen / wenn ein jeder feine Ars 


beit friedlich verrichten kan / daß Bruder Veit m 


nicht das ſeine / ohn allen danck / neme vnd raube. 
Soll vns nun nicht alle das hertzlich betruͤben? daß 
vnſer Růckhalt vnd Schutz hinweg iſt. Ach / dencket 
doch / wie es in Liefflandt bißhero zugegangen / vnd 
noch zugehet / wie die familie vnd Geſchlechter / zum 
theil vertilget / zum theil verſtrewet ſind / wie die 
Leute ohn alle Barmhertzigkeit dahin gerichtet ſind / 
man der Frawen vñ Jungfrawen / vnd der Kinder 
nicht verſchonet. Wie die Eltern vor groſſem Auns 
ger jhre Kinder geſchlachtet vnd gefreſſen / wie gar 
erbaͤrmlich es noch jetzt ſtehet / vnd des jamers kein 
ende iſt. Wer wils doch alles erzelen? Der trewe / 
gnedige / barmhertzige Gott / behüte doch das Landt 
zu Preuſſen / vnd erhalte den Frieden / den vns vn⸗ 
fer lieber Landes Vater / gleich zum Erbtheil / ge⸗ 
laſſen hat / vnd wende alles vorſtehende 
vngluͤck / Amen. 
Dias ſey geſagt vom erſten ſtück. 


Vom ats 


Ip, 


Vom andern Schrf. 


JE ſollen wir uns dan troͤſten? Denn es 
V gebüret nicht Lerern vnd Predigern daß fie 
thun wie die boͤſen Artzte / die zeigen zwar die 


Rranckheit an / aber fie wiſſen ſie nicht zu vertreiben / 


wiſſen dem Patienten nicht zuhelffen / Sondern dz 
ſie auch in traurigkeit / den rechten lebendigen Troſt / 
aus Gottes wort eroͤffnen / gleich wie der Apoſtel an 
die Cheſſalonicher ſchreibet / 1. Theſſ. 4. Wir wollen 
euch nicht verhalten / von denen / die da ſchlaffen auff 
daß jhr nicht traurig ſeid / wie die andern / die keine 
hoffuung haben. Denn erſtlich ſollen vnd koͤnnen 
wir vns des troͤſten / daß vnſer aller Leben / ſtehet 
in Gottes Haͤnden / wie der gewaltige König Da⸗⸗ 
vid ſpricht zt. Pſalm / Meine zeit ſtehet in deinen 
Haͤnden. Denn Gott leſſet Menſchen ſterben / vnd 
ſpricht: kompt wider Menſchen Kinder / 90. Pſalm. 
Vnnd der Apoſtel redet troͤſtlich zun Roͤm. am 13. 
Vuſer keiner lebet jhm ſelber / vnd keiner ſtirbet jbın 
ſelber: Leben wir / ſo leben wir dem HERREN: 
Sterben wir / ſo ſterben wir dem HERREN: 
Darumb wir leben oder ſterben / ſo ſind wir des 
HEERRNV. Denn darzu iſt Chriſtus auch ge⸗ 
ſtorben / vnd aufferſtanden / vndwiderumb leben⸗ 
dig worden’ daß er vber Todte vnd Lebendige 
ein HERR ſey. Vnd 


— 


Vnd iſt diß die gnedige providentz des Allmech⸗ 
tigen / der auff vnſer thun / weſen / leben ſihet / vnd 
den Menſchen ziel ſetzet / wenn ſie ſterben ſollen / wie 
Job ſpricht am 14. Er hat feine beſtimpte zeit / die 
zahl ſeiner Monden ſtehen bey dir / du haſt ein ziel 


geſetzt / das wird er nicht vbergehen. Denn ſo nicht 


tin Har auff die Erde fellet / ohn den willen vnſers 
Vaters / der auch die Har auff dem Haͤupte gezelet 
hat / Matt. 10. Wie ſolt er nicht auch die Jar / Mon⸗ 
den / Tage vnſers Lebens in numerato haben / ſelber 
ſetzen / beftellen“ Inmaſſen dann der Allmechtige 
Herr einem ein kurtzes ziel ordnet / manche alsbald / 
wenn ſie geboren werden in die Welt / widerumb 
aus der Welt wegnimmet / auch wol die liebe Kin⸗ 
derlein in Mutterleib / gleich im Grabe bleiben leſt / 
andere in jrer bluͤenden Jugendt durch den zeitlichen 
Todt abfordert / andere zum alter kommen leſt / daß 
ſie jhre grawe Har in die Grube bringen. Das iſt die 
wunderbare gubernation Gottes / daß wir auch alhie 
mit Paulo ſchreien můſſen / Rom: u. O welch eine 
tieffe des Reichthumbs / beide der Weißheit vñ Er⸗ 
kentniß Gottes: Wie gar vnbegreifflich ſind ſeine 
Gerichte / vnd vnerforſchlich ſeine Wege. Wann 
dann nunmehr die Goͤttlich Majeſtat / nach ſeinem 
verborgenen / doch gerechten Raht / vnſern lieben 
Landesherren vnd Landes vatern / aus dieſem zer⸗ 
genglichen / ſterblichen Leben ansgefegt/ ſo ſollen 
wir 


con, 
anche 


in D- 


i 


wir mit Job ſagen: Dominus dedit, Dominmsablu- 
lit, Der HERR hats gegeben / der HE Rrn hats 
genommen / der Name des HERR ſey gelobet. 


Zum andern iſt das auch troͤſtlich / daß wir 


hoͤren / wie gar Chriſtlich vnd ſeliglich vnſer lieber 
Landes Fuͤrſt / fich zu einer ſeligen Simeons fart bes 
reitet / Denn ſeine F. D. auch zuvor / nach der Lere 
Eſaiæ welche er Hiſki dem Könige gab / fein auß 
beſchickt / ſein Teſtament vnd letzten willen georde⸗ 
net. Vnd alß feine F. D. mit einem Hitzigen Fie⸗ 
ber befallen / vnd nunmehr die zeit des abſcheides 
vorhanden / hat J. F. D. mit hertzlicher vnd ſchmertz 
licher Buſſe / in warer erkentniß der Suͤnden / vnd 
ſeligmachendem Glauben / jhr Hertz gefaſſet / erkant / 


daß ſie auch vnter Gott were / vnd von dieſem ho⸗ 
hen / gewaltigen Lehn Herrn / mit Landt vnd Leu⸗ 


ten belehnet ſey worden / dem ſie nun Rechenſchafft 
geben ſolte. Vnd derowegen jhre manichfaltige 


Sünde, Maͤngel / Gebrechen / dem Hertzenkuͤndiger 


gebeicht / ſintemal doch in groſſer Regierung / aller⸗ 
hand Suͤnde / Maͤngel / Irthumb mit vnterlauffen / 


daß auch die Heyden geſagt: Zum qui in ſumma [pe- 


dat ad juſticiam, multa injuſta admittere in leviorıbo, 
qua condonanda ſunt, ſummam Imperij tenenti. Ob 
mancher Regent auff Gericht vnd Gerechtigkeit all 
fein Datum richtet / dennoch Fans nicht muͤglich ſein / 
daß er in vielen geringen dingen nicht ſtrauchele / fele / 

E vnrecht 


vnrecht thue / Doch wo er nur fein Regiment recht 


fuͤhret / ſoll man es jhm zum beſten wenden. Der⸗ 


halben dann auch ihre F. D. wol erkant / daß fie fo 


wol alß andere / Ade vnd Eve Sohn ſey in Suͤn⸗ 


den empfangen / in Sünden geboren in Suͤnden ge 


lebt habe / den ewigen Gott offt er zuͤrnet / vnd aber 


darob rew vnd leidt in jhrem Hertzen gefuͤlet. Sich 
aber jhres tewren / hochverdtenten Heylandes Je⸗ 
ſu Chriſti / mit hertzlicher / gleubiger Zuverſicht vnd 
vertrawen getroͤſtet / vnd vnder den Kelch ſeiner 
Paſſion / alle Suͤndentrit vnd fehl geſtuͤrtzet / Chris 
ſtus Jeſus habe alle Sůnde der Welt getragen die 


in das Meer feines Bluts vnd Todes geworffen / 


den ewigen Vater verſoͤnet / vnd allen Gleubigen 
weg vnd ſteg zum ewigen Leben gemacht / wie Er 
ſpricht Johan: 14. Ich bin der Weg / die Warheit / 
vnd das Leben / Niemand koͤmpt zum Vater / denn 
durch mich. Item / Joh: 10. Meine Schafe hören 


meine ſtimme / vnd ich kenne ſie / vnd ſie folgen mir / 
vnd ich gebe jnen das ewige Leben / vnd ſie werden 


nimmermehr vmbkommen / vnd niemandt wird fie 
mir aus meier cHandt reiſſen. Alſo hat nu F. D. 


ſich des te wren / volgeltigen Verdienſts Chriſti Je⸗ 


fr getroͤſtet / vnd alles / was in der Welt iſt / gelaſſen / 
vnd mit Da vid geſagt: Wenn ich nur dich habe / ſo 
frage ich nichts nach Himmel vnd Erden. Weñ mir 
gleich Leib vnd Seel verſchmachtet / fo biſt du doch 
Gott allezeit mein Troſt vnd mein Theil, 5 


Zum 5. 


Zum dritten / gibet den Troſt auch diß / daß 
wir wiſſen / daß dieſes Hochloͤblichen Hertzogs 


Seele / durch die lieben Frongeiſterlein in die Schoß 


Jeſu Chriſti gebracht / vnd nun nicht mehr mit muͤh⸗ 
ſeligkeit / ſorg / vnruh / beladen / ſondern in dem Anz 
geſicht der heiligen Dreyfaltigkeit / vnd aller Auß⸗ 
erwelten Gottes / in freude / wonne vnd herrligkeit 
lebet Denn der Gerechten Seelen ſind in Gottes 
Handt/ vnd keine Qual ruͤret ſie an / im Buch der 
Weißheit am dritten. Vnd iſt vnd bleibet war / 
was Chriſtus Jeſus ſpricht / Johan. 8. Warlich / 
warlich / ſage ich euch / Wer mein Wort hoͤret / vnd 


gleubet dein: der mich geſandt hat / der hat das ewi⸗ 


ge Leben / vnd koͤmmet nicht in das Gerichte / ſon⸗ 
dern iſt vom Tode zum Leben hindurch gedrungen. 
Derwegen iſt alles ein Platoniſches / Virgilianiſches 
vnd gantz Heideniſches geticht / was die Romani⸗ 
ſten von jhrem Fegfewr tichten: Denn ob wol Au⸗ 
guſtinus was wanckelmuͤtig iſt / doch fpricht er in 
feinen Predigten: Dus habitationes ſunt, una in 
igne æterno, altera in regno aterno. Es find zwo Wo⸗ 
nung / eine im ewigen Fewer / die ander im ewigen 
Leben. Und anderswo ſpricht er auch / vnd vers 
wirfft allen Roͤmiſchen tandt: Tertzum locum peni- 
tus ignoramus, imo non eſſe in ſcripturis ſanctis repe- 
rimus: Den dritten ort wiſſen wir gentzlich nicht / ja 
wir finden ihn in heiliger Schrifft nicht. 

E u Zum 3. 


zum vierden / ſollen wir ons auch alhie troͤſten 
der froͤlichen Aufferſtehung am Juͤngſtentage / weil 
doch es nu nicht lang dahin iſt / ſintemal alle die Zei⸗ 
chen vnd Vorbotten des Juͤngſtentages hinweg 
ſind / vnd reſtieret nichts mehr / denn daß Chriſtus 
Fewer auffſchlage / in die Poſaunen ſtoſſen laſſe / vñ 
mit dieſer Welt vnd alle jhrem weſen ein ende ma⸗ 
che / vnd alle die Todten durch feine All mechtige 
ſtimme aus jhren Graͤbern aufferwecke / vnd herfüͤr 
lebendig bringe. Alßdann wird vnſer lieber Lan⸗ 
des Vater / wie auch alle andere / die in dem Bauch 
der Erden in jren Ruhkemmerlein gelegen / wider⸗ 
umb friſch vnd geſundt herfuͤr brechen / mit dem Leib 
bekleidet werden. Deñ das iſt vnſer troſt vnd trotz / 
vnſer warhafftiger Glaube / damit wir die Welt / 
alle die anfechtung vnd ſchrecken des Todes vber⸗ 
winden / die froͤliche Aufferſtehung am Juͤngſten ta⸗ 
ge: Fiducia Chriſtianorum, reſurrectio mortuorunt , 
wie denn ſolche in Chriſto Jeſu vnſerm Haͤupte ger 
gruͤndet / vnd in jhm herrlich erwieſen iſt / in dem er 
durch alle die Klammern vnd Banden des Todes 
hindurch gedrungen / vnd durch eigene Krafft vnd 
gewalt dieſem Helliſchen Crocodil den Bauch zuriſ⸗ 


ſen / am dritten Tage wider von den Todten auffer⸗ 


ſtanden iſt / vnd der Vorgenger vnd Durchbrecher 
vns einen Paß durch Grab vnd Todt gemacht hat / 
daß wir auch warhafftig in ſeiner widererſcheinung 

aufferſtehen ſollen. Denn fo wir gleuben / daß Je⸗ 
ſus geſtorben vnd aufferſtanden iſt / alſo wird auch 
Gott die da entſchlaffen find durch Jeſum / mit jhm 
fuͤren / 1. Theſſ. J. Vnd auff ſolchen gewiſſen vnbe⸗ 
weglichen grundt Chriſtum Jeſum / vnd ſeine Auff⸗ 
erſtehung / bawet der Apoſtel auch die Aufferſte⸗ 
hung der Todten / 1. Cor. 15. vnd ſchleuſt: Nun iſt 
Chriſtus aufferſtanden von den Todten / vnd der 
Erſtling worden vnter denen / die da ſchlaffen: Sin⸗ 
temal durch einen Menſchen der Todt / vnd durch 
einen Menſchen die Aufferſtehung der Todten. 
Vnd ob wol alhie wir in die Erde geſeet werden 
verweslich / doch werden wir aufferſtehen vnver⸗ 
weßlich: Wir werden geſeet in vnehren / in dem 
man des Todten Menſchen nicht achtet / doch wer⸗ 
den wir aufferſtehen in Herꝛligkeit: Wir werden 
geſeet in ſchwachheit / ein armer / krancker / niderfel⸗ 
liger / todter Leib / doch werden wir aufferſtehen in 
Krafft: Es wird geſeet ein natuͤrlicher Leib / vnd 
wird aufferſtehen ein geiſtlicher Leib / der nicht mehr 
zeitlicher notturfft beduͤrffe: Alſo iſt nu diß das rech⸗ 
te labſal / vnd die panaraa, damit alle furcht des To⸗ 
des vertrieben wird / daß wir gewiß gleuben / wir 
werden wider zuſammen kommen / vnd bey dem 
HERRN é ſein allezeit / 1. Theſſ. 4. 
Der fünffte Troſt iſt / daß dennoch vnſer lieber 


trewer Gott / vns vnſern lieben Erb Herrn / den 


E iij Durchlauch⸗ 


Durchlauchtigſten / Hochgebornen Fuͤrſten vnd 5, 
Herrn Albrecht Friedrichen / Marggraffen zu Bran⸗ 
denburg / vnd Hertzogen in Preuſſen / vnter vielem 
Creutz vnd wider wertigkeit / erhalten hat / auch jrer 
F. D. Hochloͤblich es, Chriſtliches / Fuͤrſtliches vnd 
Hochverſtendiges Gemahl / die Durchlauchtigſte⸗ 


vnd Hochgeborne Fuͤrſtin vnd Fraw / Frow ea⸗ 


riam Leonoram / geborne Hertzogin zu Juͤlich / Cle⸗ 
ve vnd Bergen / ꝛc. Marggraͤffin zu Brandenburg / 

vnd Hertzogin in Preuſſen / vnſer gnedigſte Fuͤrſtin 
vnd Fraw / auff welche nunmehr das gantze fürs 

ſtenthumb ſihet / bißhero bey Leben gefriſtet / dafür 

wir Goͤttlicher Allmacht von grund vnſerer Hertzen 
danckſagen / vnd jnniglich bitten / der Gewaltige / 

Allmechtige Gott / wolle jre Gnaden / alß die Seu⸗ 
len vnd Grundtfeſt dieſes Landes / lange zeit bey gu⸗ 
ter / volſtendiger / gewiſſer Geſundtheit begnaden 
vnd erhalten / daß vnter dieſen Flůgeln / dieſes Land 
bey der rechten / reinen Lehre des Euangelij / vnd 
rechtem brauch der Sacrament bleiben muͤge. In 
maſſen auch wir vns troͤſten koͤnnen des gantzen⸗ 
alten / loͤblichen Churfurſtlichen Hauſes zu Brande⸗ 


burg / auff welchem nunmehr alle die Sachen gentz⸗ 


licher Hoffnung ſtehen / welches jhm die wolfatt / 
vnd trewe befoͤrderung dieſes Hertzogthumbs wird 


angelegen ſein laſſen / damit wir arme Vnderſaſſen 


vnter dem Schwartzen vnd Roten Adeler bleiben / 
f vnd 


“ihn 


EB. Ha 

vnd die Nachkommen fich des frewen koͤnnen. Der 
Gnedige / Barmhertzige Gott vnd Vater vnſers 
Y Erxn Jeſu Chriſti / der aller Koͤnige vnd Fuͤrſten 
Hertz in ſeiner Handt hat / vnd die leucket wohin er 
wil / wolle durch feine Allmacht alles Erefftig wir⸗ 
den / vnd der ei.äge Schutz vnd Schirm fein dieſes 
Landes. 

Schließlichen / ſtehet vnſer Troſt in hertzlichem / 
andechtigem / inbruͤnſtigem Gebet / daß Ten ran 
ter aller Gnad vnd Barmhertzigkeit / mit Demut 
vnſers Hertzens anfallen / vnd bitten / er wolle / als 
der oberſte HERR, Roͤnig aller Koͤnige / HERE 
aller Herren / mit den Augen ſeiner Barmhertzigkeit 
dieſes Landt anſehen / vnd alle jrrung vnd verwir⸗ 
rung ſchlichten / allem vnfried vnd vnheil wehren. 
Denn wir troͤſten vns der gnedigen Ermanung zum 
Gebet / vnd Goͤttlicher verheiſſung der Erhoͤrung / 
Im so. Pſalm. Ruff mich an in der noth / fo wil ich 
dich erretten / vnd du ſolt mich preiſen. Vnd Eſair 
am 65. Ehe ſie ruffen / wil ich antworten / wenn ſie 
noch reden / wil ich hoͤren. Soll aber nun das liebe 
Gebet bey Gott ſtatt finden / wie es heiſt / vincit in- 
dincibilem, & ligat omnipotentem, fo wil ons gebuͤrẽ / 
daß wir in ons ſchlagen / vnd mit Jeremia in Klag⸗ 
liedern am 3. fprechen: Laſt ons forſchen vnd ſuchen 
vnſer weſen / vnd vns zum HEREN bekeren / laſt 
vus vuſer Hertz ſampt den Henden auffheben zu 

8 Gott in 


Gott im Himmel. Wir / wir haben geſuͤndiget / vñ 
ſind vngehorſam geweſt / vnd haſt viel vrſach du 
Allmechtiger Gott / daß du zůrneſt / vns / die wir nu 
in die vo. Jahr in gutem Fried geſeſſen / heimſucheſt. 
Aber gib du vns ein rechtes bußfertiges Hertz / daß 
wir vnſere Suͤnde berewen / davon abſtehen / vnd 
mit rechtem ſeligmachenden Glauben / zu dir nahen / 
die Fruͤchte des Glaubens in allen guten wercken 
ſehen laſſen. Ach HERR / vmb deines Namens 


Ehre willen wolleſtu das gute Landt nicht verhee⸗ 
ren / verſtoͤren laſſen deine Lehre vnd Ehre gnedi⸗ 


glich ſchůtzen / bewaren / damit wir dich alhie in die⸗ 
ſer Welt / vnd dort in Ewigkeit loben vnd preiſen 
moͤgen. 


Hilff bu lieber HERR vnd Heylandt Jeſu Chriſe / 
daß wir aus vorangezogenen vrſachen / vber dem toͤdtlichen ab⸗ 


gang vnſers Herrn / hertzlichen trawren / Aber durch deinen 


Troſi vnd Erquickung vns widerum auffrichten. Troͤſte auch die 
Hochbetruͤbte Fuͤrſtliche Widtwe / vnd alle des gantzen Hochlöbs 
lichen Chur vnd Fuͤrſilichen Hauſes Brandeburg / daß ſie ſolchen 
Willen Gottes / mit gedult faſſen. Lere vns auch bedencken / 
daß wir ſierben muͤſſen / auff daß wir klug werden. 
Dir ſey Lob / Ehr / vnd Preiß / ſampt dem 
Vater vnd Heiligen Geiſt / in 
alle Ewigkeit / 

